Document ID: 32007R0543

KOMISIJAS REGULA (EK) Nr. 543/2007
(2007. gada 16. maijs)
par rīsu ievešanas atļauju izsniegšanu saskaņā ar tarifu kvotām, kas atvērtas apakšperiodam no 2007. gada maija ar Regulu (EK) Nr. 2021/2006
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (1),
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
ņemot vērā Komisijas 2006. gada 22. decembra Regulu (EK) Nr. 2021/2006, ar ko atver Kopienas tarifa kvotas rīsiem, kuru izcelsme ir ĀKK valstis un aizjūras zemes un teritorijas (AZT) (3), un paredz šo kvotu pārvaldību, un jo īpaši tās 15. panta 1. punktu,
tā kā:
(1)
Ar Regulu (EK) Nr. 2021/2006 tika atvērta ikgadēja tarifa kvota, lai ievestu 160 000 tonnu rīsu, kas izteikti lobītu rīsu ekvivalentā, no kuriem 125 000 tonnu ir ar izcelsmi ĀKK valstīs (kārtas numurs 09.4187), 25 000 tonnu ar izcelsmi Nīderlandes Antiļu salās un Arubā (kārtas numurs 09.4189) un 10 000 tonnu ar izcelsmi vismazāk attīstītajās aizjūras zemēs un teritorijās (kārtas numurs 09.4190), un ikgadēja tarifa kvota 20 000 tonnu šķelto rīsu, ar izcelsmi ĀKK valstīs, ievešanai (kārtas numurs 09.4188).
(2)
Kvotām, kas paredzētas Regulas (EK) Nr. 2021/2006 1. panta 1. punkta a) un b) apakšpunktā, otrais kvotas apakšperiods ir maijs.
(3)
No paziņojuma, kas sniegts saskaņā ar Regulas (EK) Nr. 2021/2006 17. panta a) punktu, izriet, ka atbilstīgi minētās regulas 13. panta 1. punktam 2007. gada maija pirmo piecu darbdienu laikā iesniegtie pieteikumi par kvotām ar numuriem 09.4187, 09.4188 un 09.4189 attiecas uz daudzumiem lobītu rīsu ekvivalentā, kuri pārsniedz pieejamos daudzumus. Tāpēc ir jānosaka, cik lielā mērā atļaujas var izdot, nosakot piešķīruma koeficientu, ko piemēro attiecīgo kvotu prasītajiem daudzumiem.
(4)
Turklāt no minētā paziņojuma izriet, ka atbilstīgi minētās Regulas 13. panta 1. punktam 2007. gada maija pirmo piecu darbdienu laikā iesniegtajos pieteikumos par kvotu ar numuru 09.4190 norādītais daudzums lobītu rīsu ekvivalentā ir mazāks par pieejamo daudzumu.
(5)
Tāpēc atbilstīgi Regulas (EK) Nr. 2021/2006 15. panta 1. punktam ir jānosaka kopējie daudzumi, kas būs pieejami nākamajā kvotas apakšperiodā,
IR PIEŅĒMUSI ŠO REGULU.
1. pants
1. Izsniedzot rīsu ievešanas atļaujas atbilstoši pieteikumiem, kas 2007. gada maija pirmo piecu darbdienu laikā iesniegti par Regulā (EK) Nr. 2021/2006 minēto kvotu ar numuriem 09.4187, 09.4188 un 09.4189 pieprasītajiem daudzumiem, piemēro šīs regulas pielikumā noteiktos piešķīruma koeficientus.
2. Šīs regulas pielikumā ir noteikti kopējie daudzumi, kas būs pieejami saskaņā ar Regulā (EK) Nr. 2021/2006 nākamajam kvotas apakšperiodam paredzētajām kvotām, kuru numuri ir 09.4187, 09.4188, 09.4189 un 09.4190.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 16. maijā

Labels: 3
17
5